
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ

РАШЭННЕ
	«25» лістапада 2022 г.
	        № 176
	                   г. Бішкек


Аб выніках работы сумеснай даследчай групы 
па вывучэнні пытання аб мэтазгоднасці заключэння пагаднення 
аб свабодным гандлі з Аб’яднанымі Арабскімі Эміратамі

Прыняўшы да ведама выніковы даклад сумеснай даследчай групы па вывучэнні пытання аб мэтазгоднасці заключэння пагаднення аб свабодным гандлі з Аб’яднанымі Арабскімі Эміратамі (далей – сумесная даследчая група), сфарміраванай у адпаведнасці з распараджэннем Савета Еўразійскай эканамічнай камісіі ад 15 красавіка 2022 г. № 15, Савет Еўразійскай эканамічнай камісіі вырашыў:
1. Адобрыць праект рашэння Вышэйшага Еўразійскага эканамічнага савета «Аб пачатку перагавораў з Аб’яднанымі Арабскімі Эміратамі аб заключэнні пагаднення аб свабодным гандлі» (прыкладаецца) і прадставіць яго для разгляду Вышэйшым Еўразійскім эканамічным саветам.

2. Адобрыць прыкладзеныя канцэптуальныя палажэнні праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Аб’яднанымі Арабскімі Эміратамі, з другога боку, падрыхтаваныя ў рамках работы сумеснай даследчай групы.

3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызской
Рэспублікі
	Ад Расійскай
Федэрацыі

	М. Грыгаран
	І. Петрышэнка
	С. Жумангарын
	А. Касымаліеў
	А. Авярчук

ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ

РАШЭННЕ
	«      »                     20     г.
	         № 
	   г.



Аб пачатку перагавораў з Аб’яднанымі Арабскімі Эміратамі аб заключэнні пагаднення аб свабодным гандлі
На падставе артыкула 7 Дагавора аб Еўразійскім эканамічным саюзе ад 29 мая 2014 года Вышэйшы Еўразійскі эканамічны савет вырашыў: 
1. Дзяржавам – членам Еўразійскага эканамічнага саюза сумесна з Еўразійскай эканамічнай камісіяй пачаць перагаворы з Аб’яднанымі Арабскімі Эміратамі аб заключэнні пагаднення аб свабодным гандлі.

2. Савету Еўразійскай эканамічнай камісіі зацвердзіць дырэктывы на перагаворы, указаныя ў пункце 1 гэтага Рашэння.

3. Гэта Рашэнне ўступае ў сілу з даты яго афіцыйнага апублікавання. 

Члены Вышэйшага Еўразійскага эканамічнага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай Федэрацыі


	
	АДОБРАНЫ
Рашэннем Савета
Еўразійскай эканамічнай камісіі 
ад 25 лістапада 2022 г. № 176


КАНЦЭПТУАЛЬНЫЯ ПАЛАЖЭННІ
праекта пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Аб’яднанымі Арабскімі Эміратамі, з другога боку


I. Уводзіны
Гэтыя канцэптуальныя палажэнні адлюстроўваюць узаемаразуменне па ахопе праекта будучага пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Аб’яднанымі Арабскімі Эміратамі, з другога боку (далей адпаведна – пагадненне, бакі).
Гэтыя канцэптуальныя палажэнні ўтрымліваюць пералік пытанняў, якія датычацца гандлю і падлягаюць уключэнню ў пагадненне без урону для фінальнай пазіцыі бакоў у ходзе перагавораў. Гэты пералік не з’яўляецца вычарпальным, у ходзе перагавораў у яго могуць быць уключаны дадатковыя пытанні па згодзе бакоў.

II. Мэты 

Мэтамі заключэння пагаднення павінны быць у тым ліку:

фарміраванне ўзаемавыгадных дамоўленасцей, накіраваных на ўстанаўленне рэжыму свабоднага гандлю таварамі паміж бакамі; 

распрацоўка неабходных эфектыўных працэдур для імплементацыі пагаднення і яго сумеснага адміністравання;

стварэнне прэферэнцыйных умоў для асноўных напрамкаў гандлёва-эканамічнага супрацоўніцтва, што ўяўляюць узаемны інтарэс, якія могуць уключаць у сябе ў тым ліку лібералізацыю ставак увазных мытных пошлін і іншых бар’ераў ва ўзаемным гандлі таварамі. 

III. Задачы
Задачамі заключэння пагаднення з’яўляюцца: 

пашырэнне доступу тавараў на рынак, спрашчэнне гандлю, у тым ліку пры дапамозе зніжэння і ліквідацыі тарыфных і нетарыфных бар’ераў;

нарошчванне гандлёвага абароту паміж бакамі; 

развіццё гандлёва-эканамічнага супрацоўніцтва паміж бакамі і стварэнне дадатковых умоў для павышэння канкурэнтаздольнасці.

IV. Асноўныя пытанні
У рамках пагаднення падлягаюць урэгуляванню наступныя пытанні:

спрашчэнне гандлю таварамі, у тым ліку фарміраванне ўмоў прэферэнцыйнага доступу на рынак у адпаведнасці з патрабаваннямі, устаноўленымі пунктам 8(b) артыкула XXIV Генеральнага пагаднення па тарыфах і гандлі 1994 года, а таксама спрашчэнне працэдур гандлю;

прымяненне ва ўзаемным гандлі мер гандлёвай абароны (антыдэмпінгавыя, спецыяльныя абаронныя і кампенсацыйныя меры);

прымяненне стандартаў, тэхнічных рэгламентаў і працэдур ацэнкі адпаведнасці, санітарных, ветэрынарных і фітасанітарных мер;

развіццё мытнага супрацоўніцтва, супрацоўніцтва ў сферы інтэлектуальнай уласнасці, электроннага гандлю і дзяржаўных закупак, канкурэнцыі і ў іншых сферах;

вырашэнне спрэчак, прававыя і «гарызантальныя» пытанні, пытанні транспарэнтнасці.

